Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f’konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (l-applikazzjoni FEG/2013/008 ES/Tessuti tal-Comunidad Valenciana minn Spanja) /* COM/2014/045 final - 2014/ () */





MEMORANDUM TA’ SPJEGAZZJONI Il-Punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba[1] jippermetti l-mobilizzazzjoni tal-Fond Ewropew ta’ Aġġustament għall-Globalizzazzjoni (FEG) permezz ta’ mekkaniżmu ta’ flessibbiltà, bil-limitu massimu annwali ta’ EUR 500 miljun lil hinn mill-intestaturi rilevanti tal-qafas finanzjarju. Ir-regoli applikabbli għall-kontribuzzjonijiet mill-FEG huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni[2]. Fit-8 ta' Ottubru 2013, Spanja bagħtet l-applikazzjoni FEG/2013/008 ES/Tessuti tal-Comunidad Valenciana għal kontribuzzjoni finanzjarja mill-FEG, wara li diversi persuni ngħataw is-sensja f'198 intrapriża li joperaw fid-Diviżjoni 13 tan-NACE Reviżjoni 2 (Manifattura tat-tessuti)[3] fir-reġjun NUTS II tal-Comunidad Valenciana (ES52) fi Spanja. Wara analiżi fil-fond ta’ din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006, li l-kundizzjonijiet għal kontribuzzjoni finanzjarja skont dan ir-Regolament huma ssodisfatti. TAQSIRA TAL-APPLIKAZZJONI U ANALIŻI Dejta ewlenija: || Nru ta’ referenza tal-FEG || FEG/2013/008 Stat Membru || Spanja Artikolu 2 || (b) Intrapriżi kkonċernati || 198 Reġjun NUTS II || Comunidad Valenciana (ES52) Diviżjoni tan-NACE Reviżjoni 2 || 13 (Manifattura ta’ tessuti) Perjodu ta’ referenza || 1.11.2012 – 1.8.2013 Id-data tal-bidu għas-servizzi personalizzati || 1.1.2014 Data tal-applikazzjoni || 8.10.2013 Sensji waqt il-perjodu ta' referenza: || 560 Ħaddiema li ngħataw is-sensja u li mistennija jipparteċipaw fil-miżuri || 300 Nefqa għas-servizzi personalizzati (EUR) || 1 600 000 Nefqa għall-implimentazzjoni tal-FEG[4] (EUR) || 80 000 Nefqa għall-implimentazzjoni tal-FEG (%) || 4,76 Baġit totali (EUR) || 1 680 000 Kontribuzzjoni tal-FEG (50 %) (EUR) || 840 000 1. L-applikazzjoni tressqet quddiem il-Kummissjoni fit-8 ta’ Ottubru 2013 u ġiet issupplimentata b'tagħrif addizzjonali sal-5 ta’ Novembru 2013. 2. L-applikazzjoni tissodisfa l-kundizzjonijiet għat-tħaddim tal-FEG kif stabbiliti fl-Artikolu 2(b) tar-Regolament (KE) Nru 1927/2006, u tressqet fil-limitu ta' żmien ta' 10 ġimgħat imsemmi fl-Artikolu 5 ta' dak ir-Regolament. Ir-rabta bejn is-sensji u l-bidliet strutturali ewlenin fix-xejriet tal-kummerċ dinji minħabba l-globalizzazzjoni jew il-kriżi finanzjarja u ekonomika globali 3. Sabiex tistabbilixxi r-rabta bejn is-sensji u l-bidliet strutturali ewlenin fix-xejriet tal-kummerċ dinji, Spanja ssosni li minn tmiem il-Ftehim tranżitorju fuq għaxar snin dwar it-Tessuti u l-Ħwejjeġ (ATC) fi tmiem l-2004 tal-Organizzazzjoni Dinjija tal-Kummerċ (WTO), is-suq tal-Unjoni Ewropea għat-tessuti nfetaħ għal ħafna aktar kompetizzjoni globali[5], partikolarment miċ-Ċina u pajjiżi oħra tal-Lvant Imbiegħed. Il-grafika ta’ hawn taħt turi li għad-Diviżjoni NACE 13 kien hemm żieda kbira fl-importazzjonijiet mit-tmiem tal-ATC lil hawn. Esportazzjonijiet u Importazzjonijiet tat-tessuti tal-UE[6] (miljuni ta' euro) Sors: Eurostat Comext 4. Matul il-perjodu 2004-2012, il-bilanċ tal-kummerċ tal-UE fit-tessuti ddeterjora sostanzjalment. Kien hemm żieda ta’ 17 % fl-importazzjonijiet tat-tessuti fl-UE tul il-perjodu filwaqt li l-esportazzjoni tat-tessuti mill-UE lejn il-bqija tad-dinja naqset bi 3 %. Il-bilanċ tal-kummerċ għat-tessuti fl-UE naqas minn bilanċ favorevoli ta' EUR 1 107 miljun fl-2004 għal defiċit ta' EUR 3 067 miljuni fl-2012. Tessuti mio EUR || 2004 || 2006 || 2008 || 2010 || 2012 || tkabbir f'% 2004/2012 Importazzjonijiet fl-UE || 20 585 || 22 637 || 21 574 || 22 789 || 24 098 || 17,07 Esportazzjonijiet mill-UE || 21 692 || 22 609 || 18 890 || 18 695 || 21 031 || -3,05 Bilanċ || 1 107 || -28 || -2 684 || -4 094 || -3 067 || 5. Barra minn hekk, filwaqt li s-sehem tal-esportazzjonijiet dinjija tat-tessuti tal-UE naqas minn 10 % għal 8 % matul il-perjodu 2000-2011, is-sehem tal-esportazzjonijiet dinjija tat-tessuti taċ-Ċina żdied minn 10 % għal 32 %.[7]. 6. Bħala konklużjoni, l-opinjoni tas-servizzi tal-Kummissjoni hija li l-560 sensja fir-reġjun ta' Comunidad Valenciana ta’ Spanja jistgħu jiġu marbuta, kif meħtieġ bl-Artikoli 1 u 2 tar- Regolament (KE) Nru 1927/2006, ma’ bidliet strutturali ewlenin fis-sistemi kummerċjali dinjija, li wasslu għal żieda sostanzjali fl-importazzjonijiet fl-UE, u telf ta’ sehem mis-suq tal-UE fis-swieq dinjin. 7. Sal-lum, il-manifattura tat-tessuti kienet is-suġġett ta' 11-il applikazzjoni tal-FEG[8], kollha msejsa fuq il-globalizzazzjoni marbuta mal-kummerċ. Turija tal-għadd ta’ sensji u konformità mal-kriterji tal-Artikolu 2(b) 8. Spanja ressqet din l-applikazzjoni skont il-kriterji ta' intervent tal-Artikolu 2(b) tar-Regolament (KE) Nru 1927/2006, li jitlob li jkun hemm minn tal-inqas 500 sensja fuq perjodu ta' disa' xhur f'intrapriżi li joperaw fl-istess Diviżjoni tar-Reviżjoni 2 tan-NACE f'reġjun wieħed jew żewġ reġjuni kontigwi fil-livell tan-NUTS II fi Stat Membru. 9. L-applikazzjoni tikkwota 560 sensja f’198 intrapriża li joperaw fid-Diviżjoni 13 tar-Reviżjoni 2 tan-NACE ("Manifattura ta' tessuti") fir-reġjun NUTS II ta’ Comunidad Valenciana (ES52) matul il-perjodu ta' referenza ta' disa’ xhur mill-1 ta’ Novembru 2012 sal-1 ta’ Awwissu 2013. Minn dawn is-sensji kollha, 117 ġew ikkalkulati skont l-ewwel inċiż tat-tieni paragrafu tal-Artikolu 2 tar-Regolament (KE) Nru 1927/2006; 284 sensja ġew ikkalkulati skont it-tieni inċiż u 159 sensja oħra ġew ikkalkulati skont it-tielet inċiż tal-istess paragrafu. Il-Kummissjoni rċeviet il-konferma meħtieġa skont it-tielet inċiż tat-tieni paragrafu tal-Artikolu 2(2) li dan huwa l-għadd attwali ta’ sensji effettwati. Spjegazzjoni tan-natura mhux prevista ta’ dawk is-sensji 10. L-industrija tat-tessuti Spanjola għaddiet minn ristrutturar u modernizzazzjoni estensivi b’reazzjoni għall-pressjoni tal-kompetizzjoni li nħolqot mal-iskadenza tal-Arranġament Multifibri tal-Organizzazzjoni Dinjija tal-Kummerċ u l-Ftehim dwar it-Tessuti u l-Ħwejjeġ li sar warajh. L-awtoritajiet Spanjoli jsostnu li t-tranżizzjoni li kienet mistennija tkun bla problemi skont kif rrappurtat f’diversi dokumenti[9] ġiet imfixkla mit-tisħiħ mhux mistenni tal-euro li wassal għal tnaqqis aktar rapidu fis-sehem tas-suq tal-UE milli kien previst. Identifikazzjoni tal-intrapriżi li taw is-sensji u l-ħaddiema fil-mira tal-għajnuna 11. L-applikazzjoni hija relatata ma' 560 sensja fil-198 intrapriża li ġejjin: Impriżi u għadd ta' sensji A.C. CUERDAS SL || 1 || INNOVIA COPTALIA, S.A. || 1 ABASIC, S.L.U. || 1 || IRPA SA || 1 ACABADOS DE TEJIDOS INNOVADORES S.L.U. || 1 || IZPIEL SA || 1 ACAPERSA || 1 || J.P. CARDENAL 1953 S.L. || 1 ADELA ROY,S.L. || 1 || JARRES, S.L. || 3 ADOLFO DOMINGUEZ SA || 3 || JOAQUIN GARCIA ROMAN || 1 ALCOCERTEX, S.L. || 3 || JOAQUIN REINA, S.A. || 16 ALGINET TEXTIL SA || 3 || JOHNSON CONTROLS IBERICA,S.A. || 2 ALHAMBRA INTERNACIONAL S.A. || 6 || JOSE BARTUAL CASTELLETS S.L || 4 ALTERCO S.A. || 2 || JOSE ROYO S.L. || 1 ALYSA S.L || 1 || JOSEP AVELINO DEVIS || 1 ANA MARI GOMEZ VAQUERO || 1 || JUAN FORNES FORNES SA || 1 ANTONIO BORONAT SUCH || 1 || JUAN JOSE BARBER MATAIX || 1 ANTONIO JORGE GUILLEM PICO S.L. || 1 || JUAN LUIS PEREZ VILAPLANA || 1 ANTONIO MIGUEL QLCARAZ TEXTIL SL || 1 || LARA TEXTIL HIPER S.L. || 1 APARISI &CIA || 5 || LECOUIR EXP IMP SL || 1 ARBORA & AUSONIA, S.L.U. || 3 || LIZZO DESIGN SL || 1 ARMANDO FERRE || 2 || LUIS HERNANDEZ LOPEZ || 2 ATEVAL || 1 || LYONTEX, S.L. || 2 ATHOS FABRICS, S.L. || 1 || MANTEROL, S.A. || 9 ATIKA GRAVATS I DISSENY TEXTIL, S.L. || 1 || MANUEL GARCIA GUTIERREZ || 1 ATRIUM RETAIL SERVICES S.L. || 1 || MANUEL REVERT Y CIA, S.A || 1 ATTRACTION GROUP 2002 S.L. || 1 || MAPA SPONTEX IBERICA S.A || 2 BELENGUER ROBA BETA S.L || 1 || MARIA DEL MAR CORDERO GARCIA || 1 BENICAS GRUP S.L. || 2 || MARIA ESTELA AÑO SENAR || 1 BETIS TEXTIL, S.A. || 1 || MARINA CASTRO GARCIA || 1 BIARPRINT, S.L. || 1 || MEPABAN SA || 1 BON ESTIL, S.L. || 1 || MIDUSO S.L. || 1 BORDADOS MILENIUM EXPORT S.L. || 2 || MIGUEL JUAN TORREGROSA TOLEDO || 1 BORDADOS SOLER SANTAMARIA SLL || 1 || MINIT SPAIN, S.A. || 1 BOSCH DE LA FLOR CONFECCIONISTAS S.L || 1 || MODELAIN TEXTIL, S.L. || 1 CALZADOS NAVARRO,S.L. || 1 || MONTE KINABALU SL || 2 CAMBRASS || 1 || MURO PAPEL S.A. || 1 CARPETFIL ALFOMBRAS S.L.U. || 2 || NAVARRO QUATTRO MODA, S.L. || 1 CASTILLA RIENDA S.L || 1 || ORCHESTRA S.L || 1 CLEYSOR, S.L. || 1 || OYSHIO ESPAÑA SA || 1 COLCHONES MIVIS, S.L. || 2 || OYSHIO ESPAÑA SA || 1 COLORPINT FASHION S.L. || 2 || OYSHO SAU || 1 COLORTEX 1967, S.L. || 68 || P. TOTEL, S.L. || 1 COLORTEX, S.A. || 16 || PABEL BOCAIRENT SL || 1 COMERCIAL INDUSTRIAL DE MANUFACTURADOS TEXTILES S.L. || 1 || PAU COLOMER S.L. || 10 COMERCIAL TIFANYS, S.L. || 1 || PEPE JEANS FOOTWEAR, S.L. || 1 COMERSAN S.A. || 1 || PRODUCTOS DAMEL , SL. || 1 CONFECCIONES ENRICH S.L. || 1 || PROTEC TEXTIL SL || 1 CONFECCIONES MACOLSA, S.L. || 1 || PULL & BEAR ESPAÑA SA || 5 CONFECCIONES SULFY,S.L. || 1 || PUNTO FA SL || 3 CORSETERIA LEVANTINA, SL || 1 || RAFAEL CATALA, S.A. || 19 CORTEFIEL SA || 1 || RAMDOM TEX S.L. || 2 COSEFIL S.L. || 2 || RED NASSAU, S.L. || 1 CREACIONES FAMISAX, S.L. || 1 || REIG MARTI, S.A. || 42 CREVI MODA CONFECCIÓN S.L. || 6 || ROTATEX S.L. || 1 DEBORA AUSONIA || 2 || ROYO GARMENTS, S.L. || 10 DISCOMEL, S.L. || 1 || SANPERE LOGÍSTICA S.L. || 1 DISFRIMUR S.L || 1 || SIXTY SPAIN RETAIL, S.L.U. || 1 DISTRIBUCIONES DIRECTAS 2004 SL || 1 || SOCIEDAD TEXTIL LONIA SA || 3 DORIAN TEXTIL, S.L. || 2 || SOLARMANES, S.L. || 1 DUSEN, S.A. || 1 || SONNENGLANZ S.L. || 1 ELIS MANOMATIC,S.A. || 1 || STRADIVARIUS ESPAÑA SA || 2 ELISA ANDRES CARBONELL, S.L. || 4 || T. L. HONDURAS SL || 1 ELISA MENUTS SL || 2 || T.M.V., S.L. || 2 ENCONADOS Y TORCIDOS S.A. || 1 || TAMODERVA S.L || 1 ESADE, S.L. || 1 || TAPICERIAS, S.A. || 3 ESCRIG, S.L. || 2 || TAPIZADOS AROCA, C.B. || 1 EURORED SL || 1 || TEIBOR S.L || 1 EXCLUSIVAS SIRVENT, S.L. || 1 || TEJIDOS Y BORDADOS S.L. || 1 EXPORT PABLO´S || 1 || TELAKASA HOGAR, S.L. || 1 EZETI SL || 1 || TEX - COY S.L. || 1 FAUSTINO SALCEDO, S.L. || 1 || TEX ATHENEA SL || 5 FERNANDO JOSE PUYOL NADAL || 1 || TEXIL SAMA || 1 FETEXSA || 2 || TEXTIL DAIMIELEÑA S.A || 1 FIBRESVAL, S.L. || 2 || TEXTIL GRECA,S.L. || 1 FINANCIERA PRONOVIAS, S.A. || 2 || TEXTILES ANTILO, S.L. || 1 FRAG COMERCIO INTERNACIONAL, S.L. || 2 || TEXTILES ATHENEA, S.A. || 1 FRANCHISING CALZEDONIA ESPAÑA S.A. || 1 || TEXTILES EURO BLANKETS, S.L. || 4 FRANCISCO FERRER MARIN, S.L. || 1 || TEXTILES PASTOR S.L. || 1 FUNKY FISH SPAIN, S.L. || 1 || TEXTILES SAN JORGE SL || 1 GALIANA NOVA, S.L. || 6 || TEXTILIN, S.L. || 1 GAMES STORES IBERIA SL || 2 || THV, SL BLANCO FASHION, SL (SALERA) || 1 GENERAL DE INNOVACION TEXTIL || 1 || TOLDOS LEVANTE S.L || 2 GENEROS DE PUNTO GARCIA, S.L. || 1 || TUSSY XXI SL || 1 GIL MAS, S.A. || 10 || TUTTO PICCOLO S.A. || 3 GONZAGA EXPORT, S.L || 2 || UBESOL, S.L. || 3 GREGORI GALINDO FCO JOSE S.L.N.E. || 1 || UBESOL, S.L. || 1 GRUPO ANTOLIN AUTOTRIM S.A.U || 1 || UBIOTEX, S.L. || 1 GRUPO BONATEL S.L.U. || 1 || UNION COMPOSITES S.L. || 1 GRUPO TAVEX S.A. || 11 || VALENCIA MENKES S.A || 1 HENNES Y MAURITZ S.L. || 1 || VALMEXIN S.L || 1 HIJOS DE SILVIO COLOMINA SL || 5 || VANICO S.A. || 1 HILADOS BENAMER S.L. || 18 || VERDE VELENO SL || 3 HILATURAS EL RAVALET, SL || 11 || VICENTA SIFRE GALLART, SL || 1 HILATURAS FERRE S.A. || 1 || VIDAL Y SANZ S.A. || 5 HILATURAS MARSANS S.L. || 1 || VISOR FALL NERS, S.L. || 1 HOGARLLEGO, S.L. || 1 || VIVES Y MARI S.L. || 7 ID P&C PATRONAJE Y CREACION S.L. || 10 || VORTUMNA S.L. || 1 INDUFIBRAS || 2 || XIRIVELLA AVINYO TAPISSEROS, S.L. || 18 INDUSTRIAL DEL TORCIDO S.A. || 1 || YAHYA JEBBOURI || 1 INDUSTRIAL NEOTEC SL || 1 || ZARA ESPAÑA S.A. || 4 INDUTER S.L. || 2 || ZARA HOME ESPAÑA, S.A. || 1 INNOVACIONES TEXTILES PLA S.L. || 5 || ZIPPY COMERCIO Y DISTRIBUCION, SA || 1 Total ta' intrapriżi: 198 || Total ta' sensji: 560 || 12. Il-ħaddiema kollha li ngħataw is-sensja se tingħatalhom il-possibbiltà li jipparteċipaw fil-miżuri. Madankollu, l-awtoritajiet Spanjoli, abbażi tal-esperjenza preċedenti tagħhom fil-ġestjoni tal-każijiet tal-FEG, jistmaw li madwar 300 ħaddiem se jagħżlu li jipparteċipaw fil-miżuri tal-FEG. 13. It-tqassim tal-ħaddiema mogħtija s-sensja huwa kif ġej: Kategorija || Numru || Persentaġġ Irġiel || 317 || 56,61 Nisa || 243 || 43,39 Ċittadini tal-UE || 550 || 98,21 Ċittadini mhux tal-UE || 10 || 1,79 bejn il-15 u l-24 sena || 10 || 1,79 bejn il-25 u d-39 sena || 225 || 40,18 bejn l-40 u l-54 sena || 213 || 38,03 bejn l-55 u d-59 sena || 59 || 10,54 > 60 sena || 53 || 9,46 14. Fir-rigward ta’ kategoriji ta’ xogħol, it-tqassim huwa kif ġej: Kategorija || Numru || Persentaġġ Maniġers || 1 || 0,18 Tekniċi || 60 || 10,71 Ħaddiema fl-artiġjanat u snajja’ relatati || 455 || 81,25 Operaturi tal-impjanti u tal-magni || 10 || 1,79 Xogħlijiet elementari || 34 || 6,07 15. Skont l-Artikolu 7 tar-Regolament (KE) Nru 1927/2006, Spanja kkonfermat li ġiet applikata u se tkompli tiġi applikata politika ta' ugwaljanza bejn in-nisa u l-irġiel kif ukoll ta' nondiskriminazzjoni matul l-istadji varji tal-implimentazzjoni tal-FEG u, b'mod partikolari, għall-aċċess għall-FEG. Deskrizzjoni tat-territorju milqut u tal-awtoritajiet u l-partijiet interessati tiegħu 16. It-territorju kkonċernat fir-rigward tas-sensji huwa r-reġjun NUTS II tal-Comunidad Valenciana. Mill-intrapriżi kollha Spanjoli, 11,5 % huma bbażati f’dan ir-reġjun. Hemmhekk, is-settur tal-manifattura jirrappreżenta 26 % tal-impjiegi totali, filwaqt li s-servizz tas-setturi jirrappreżenta 60 %, il-kostruzzjoni 10 % u s-settur primarju 4 %. Il-mudell tan-negozju fil-Comunidad Valenciana huwa kkaratterizzat minn proporzjon għoli ta' intrapriżi żgħar u ta' daqs medju li prinċipalment jispeċjalizzaw fil-manifattura tal-għamara, iż-żraben, it-tessuti, iċ-ċeramika u l-ġugarelli. Dawn l-industriji huma kkonċentrati f'distretti madwar numru limitat ta' muniċipalitajiet. 17. Il-partijiet interessati ewlenin huma l-Generalitat Valenciana (il-gvern awtonomu tal-Comunidad Valenciana) u b'mod partikolari is-SERVEF (uffiċċji tax-xogħol pubbliku tal-gvern awtonomu); l-assoċjazzjoni ta’ min iħaddem Asociación de empresarios textiles de la Comunidad Valenciana-ATEVAL[10]; u t-trejdjunjins UGT-PV u CCOO-PV. L-impatt mistenni tas-sensji fir-rigward tal-impjiegi lokali, reġjonali jew nazzjonali 18. L-impjiegi f’Comunidad Valenciana ġew milquta ħażin mill-kriżi. Ir-rata tal-qgħad fir-reġjun żdiedet b’mod rapidu, b’żieda minn 9,61 % (Q1 2008) sa 29,19 % (Q1 2013). Is-sitwazzjoni tal-impjiegi fir-reġjun affettwat tidher fraġli b’mod partikolari minħabba l-impatt tal-kriżi fuq setturi tradizzjonali bħalma huma l-ġugarelli, iċ-ċeramika, iż-żraben u l-kostruzzjoni, kif ukoll it-tessuti, li huma importanti ħafna għall-ekonomija tar-reġjun. Ir-rata tal-qgħad f’Comunidad Valenciana Sors: Encuesta de Población Activa (EPA)[11] 19. L-awtoritajiet Spanjoli jsosnu li s-sensji fis-settur tat-tessuti f'Comunidad Valenciana se jaggrava aktar is-sitwazzjoni tal-qgħad, peress li dan ir-reġjun u b’mod partikolari r-reġjun NUTS 3 ta' Alicante huwa dipendenti ħafna fuq dan is-settur. Mill-ħaddiema kollha fl-industrija tal-manifattura f’Alicante, 8,24 % huma ħaddiema fit-tessuti. 20. F’Marzu 2010[12] Spanja ressqet applikazzjoni għal kontribuzzjoni finanzjarja mill-FEG għall-ħaddiema li ngħataw is-sensja fis-settur tat-tessuti f'Comunidad Valenciana. L-applikazzjoni attwali tkopri aktar sensji fl-istess settur u territorji. Barra minn hekk, wara sensji f'Comunidad Valenciana f'setturi għajr id-Diviżjoni 13 tan-NACE Reviżjoni 2, Manifattura ta' tessuti, Spanja ressqet applikazzjonijiet għal kontribuzzjonijiet finanzjarji mill-FEG f'Settembru 2009[13] (ċeramika), Marzu 2010[14] (ġebla naturali), Lulju[15] u Diċembru 2011[16] (kostruzzjoni u żraben, rispettivament) u 2013[17] (materjali tal-bini). Pakkett ikkoordinat ta’ servizzi personalizzati li jridu jiġu ffinanzjati u t-tqassim tal-ispejjeż stmati tiegħu, inkluża l-komplementarjetà mal-azzjonijiet iffinanzjati mill-Fondi Strutturali 21. Il-miżuri kollha li ġejjin jikkombinaw flimkien biex jiffurmaw pakkett ikkoordinat ta’ servizzi personalizzati li għandu l-għan li jintegra mill-ġdid fl-impjieg il-ħaddiema li ngħataw is-sensja: – Merħba u sessjonijiet ta’ informazzjoni: Din hija l-ewwel miżura li se tiġi offruta lill-ħaddiema kollha u tinkludi: (1) sessjonijiet ta' informazzjoni ġenerali u sessjonijiet ta' informazzjoni individwali dwar il-bżonnijiet ta' ħiliet u taħriġ; dwar programmi disponibbli għall-pariri u t-taħriġ; u dwar konċessjonijiet u inċentivi; (2) proċedura ta' iskrizzjoni. – Analiżi tal-profil, gwida dwar ix-xogħol u pariri: Dan jinvolvi l-ġbir ta’ profili tal-ħaddiema parteċipanti u t-tfassil ta’ mogħdija ta’ integrazzjoni mill-ġdid personalizzata, kif ukoll servizzi ta' gwida u ta' segwitu ta’ appoġġ personalizzat matul il-perjodu ta’ implimentazzjoni. – Taħriġ: Il-miżura tat-taħriġ se tinkludi varjetà ta’ korsijiet ta’ taħriġ: (1) Taħriġ f'ħiliet trażversali. L-offerta tat-taħriġ se tinkludi sessjonijiet ta' ħidma dwar tekniki ta' tfittxija tal-impjiegi, taħriġ f’ħiliet personali (bħall-intelliġenza emozzjonali, il-ġestjoni tal-bidla, eċċ.), fit-teknoloġiji tal-informazzjoni u l-komunikazzjoni (ICT), u fil-lingwi barranin. (2) Taħriġ vokazzjonali. It-taħriġ vokazzjonali se jiffoka fuq setturi fejn jeżistu jew jinħolqu l-opportunitajiet, bħal pereżempju l-infermiera assistenti fil-ġerjatrija, jew impjiegi li jeħtieġu liċenzjar vokazzjonali bħall-ġestjoni tal-oġġetti tal-ikel, it-trasport tal-passiġġieri CPC[18], gwardja tas-sigurtà privata, ġestjoni tal-pestiċidi, eċċ. (3) Taħrig fuq il-lant tax-xogħol. Din l-attività ta' taħriġ vokazzjonali se tiġi mfassla biex tipprovdi għall-bżonnijiet identifikati tal-intrapriżi lokali. Il-karatteristika li tiddistingwi din l-attività ta' taħriġ hija li t-taħriġ fil-klassi se jkun ikkumplementat minn taħriġ fuq il-lant tax-xogħol. (4) Taħriġ sal-intraprenditorija. Se jiġu pprovduti attivitajiet ta’ taħriġ speċifiċi lil dawk il-ħaddiema li jixtiequ jistabbilixxu intrapriża. Huwa stmat li f'dawn l-attivitajiet ta' taħriġ se jipparteċipaw mal-200 ħaddiem. – Appoġġ lill-intraprenditorija. Din il-miżura tfittex li tassisti lill-ħaddiema li tilfu xogħolhom u li jkollhom f'moħħhom li jiftħu n-negozju tagħhom. L-appoġġ huwa organizzat f'żewġ fażijiet: (1) Għoti ta' pariri dwar proġetti u inizjattivi Dan jimmira li jiżviluppa, jipproduċi u jiggwida proġetti ta' negozji jew ta' impjieg indipendenti li huma vijabbli. It-tuturi se jippruvaw isibu wkoll opportunitajiet għal impjieg indipendenti fil-post tar-residenza tal-ħaddiema kif ukoll barra mill-post tar-residenza tagħhom u jipproponuhom lill-parteċipanti fil-miżura. (2) Akkumpanjament sal-ħolqien tan-negozju: Dan se jikkonsisti minn tutoraġġ personalizzat tul il-proċess kollu tal-ftuħ tan-negozju (l-iżvilupp tal-idea tan-negozju, l-analiżi tal-fattibbiltà, u għajnuna għall-elaborazzjoni ta' pjan tan-negozju) u appoġġ fir-rigward tar-rekwiżiti fiskali, legali u amministrattivi. Huwa stmat li 70 ħaddiem se jieħdu sehem fl-ewwel fażi u 40 ħaddiem fit-tieni fażi. – Għajnuna intensiva għat-tfittxija ta' impjieg. Dan jinvolvi tfittxija intensiva għal impjieg, inkluż it-tiftix għal opportunitajiet ta’ xogħol lokali u reġjonali u ta’ tqabbil ta’ impjieg mal-ħiliet. Se jinħoloq sit elettroniku biex jipprovdi lill-ħaddiema bl-għodod tal-internet li jistgħu jgħinuhom fit-tfittxija individwali tagħhom għal impjieg. Se jkun hemm tuturi li se jakkumpanjaw lill-ħaddiema matul il-proċessi tal-għażla. Sussegwentement ikun hemm sessjonijiet ta’ struzzjoni individwali sabiex jgħinu lill-ħaddiema jintegraw mill-ġdid u jissetiljaw fl-impjiegi ġodda tagħhom. – L-inċentivi. Se jkun hemm erba’ tipi ta’ inċentivi: (1) Inċentiva għat-tiftix tax-xogħol. Il-ħaddiema se jingħataw somma f’daqqa ta’ EUR 300 għat-twettiq sħiħ tal-pakkett personalizzat tagħhom ta’ miżuri. (2) Kontribuzzjoni għall-ispejjeż tal-pendolari u kontribuzzjoni għal min jieħu ħsieb persuni dipendenti. Minħabba n-nuqqas ta' trasport pubbliku adegwat bejn il-lokalitajiet fir-reġjun, il-parteċipanti se jkollhom jużaw il-vettura tagħhom stess biex jivvjaġġaw mill-post tar-residenza tagħhom sal-post fejn se jseħħu l-miżuri. Il-pendolari li se jirċievu EUR 10 kull jum ta’ parteċipazzjoni fil-miżuri tal-FEG bħala kontribuzzjoni għall-ispejjeż tal-ivvjaġġar ta’ kuljum. Il-ħaddiema li jieħdu ħsieb persuni dipendenti (tfal, anzjani jew persuni b’diżabilità) se jirċievu EUR 15 kull jum ta’ parteċipazzjoni bħala kontribuzzjoni għall-ispejjeż imġarrba għal min jieħu ħsieb persuni dipendenti. Dan għandu l-għan li jkopri l-ispejjeż addizzjonali li jkollhom il-ħaddiema li għandhom responsabilitajiet ta’ kura sabiex ikunu disponibbli għat-taħriġ jew miżuri oħrajn. Huwa stmat li 90 ħaddiem se jirċievu dawn iż-żewġ inċentivi. (3) Inċentivi għar-rikollokament. Se jitħallas sussidju ta' paga ta' EUR 350 fix-xahar għal massimu ta' xahrejn lill-ħaddiema li jmorru lura għax-xogħol bħala impjegati jew ħaddiema impjegati għal rashom. L-impjegati part-time se jirċievu s-sussidju tal-paga proporzjonalment proratat. Is-sussidju hu maħsub biex jinkoraġġixxi r-riintegrazzjoni fil-pront fis-suq tax-xogħol. Huwa stmat li 130 ħaddiem se jirċievu dan l-inċentiv. (4) Għajnuna għat-twaqqif ta’ negozju. Il-ħaddiema li jiftħu negozju għal rashom se jirċievu sa massimu ta' EUR 3 000 biex ikopru l-ispejjeż tal-bidu. Huwa stmat li 20 ħaddiem se jirċievu dan l-inċentiv. 22. In-nefqa għall-implimentazzjoni tal-FEG, li hija inkluża fl-applikazzjoni skont l-Artikolu 3 tar-Regolament (KE) Nru 1927/2006, tkopri attivitajiet ta' ġestjoni u ta' kontroll kif ukoll tagħrif u pubbliċità. 23. Is-servizzi personalizzati ppreżentati mill-awtoritajiet Spanjoli huma miżuri attivi tas-suq tax-xogħol fi ħdan l-azzjonijiet eliġibbli definiti fl-Artikolu 3 tar-Regolament (KE) Nru 1927/2006. L-awtoritajiet Spanjoli jikkalkolaw li l-ispejjeż totali ta’ EUR 1 680 000, li EUR 1 600 000 minnhom huma nefqa għas-servizzi personalizzati u n-nefqa għall-implimentazzjoni tal-FEG hija ta' EUR 80 000 (4,76 % tal-ammont totali). Il-kontribuzzjoni totali mitluba mill-FEG hija ta’ EUR 840 000 (50 % tal-ispejjeż totali). Azzjonijiet || Stima tal-għadd ta' ħaddiema identifikati || Stima tal-ispiża għal kull ħaddiem identifikat (EUR) (*) || Spejjeż totali (FEG u l-kofinanzjament nazzjonali) (EUR) (**) Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) Merħba u sessjonijiet ta’ informazzjoni: (Acogida) || 300 || 200 || 60 000 Analiżi tal-profil, gwida dwar ix-xogħol u pariri: (Orientación) || 300 || 750 || 225 000 Taħriġ (Formación) || 200 || 3 370 || 674 000 Appoġġ lill-intraprenditorija. (Servicios de emprendedurismo) || 70 || 1 857 || 130 000 Għajnuna intensiva għat-tfittxija ta' impjieg (Servicios de inserción) || 300 || 780 || 234 000 Inċentivi (Incentivos) || 300 || 923 || 277 000 Subtotal tas-servizzi personalizzati || || 1 600 000 Spiża għall-implimentazzjoni tal-FEG (it-tielet paragrafu tal-Artikolu 3 tar-Regolament (KE) Nru 1927/2006) Ġestjoni || || 70 000 Informazzjoni u pubbliċità || || 5 000 Attivitajiet ta' kontroll || || 5 000 Subtotal tan-nefqa għall-implimentazzjoni tal-FEG || || 80 000 Total tal-istima tal-ispejjeż || || 1 680 000 Kontribuzzjoni tal-FEG (50 % tal-ispejjeż totali) || || 840 000 (*) Biex jiġu evitati d-deċimali, l-ispejjeż stmati għal kull ħaddiem ġew imqarrba. Madankollu t-tqarrib ma għandu l-ebda impatt fuq l-ispiża totali ta’ kull miżura li jifdal bħal fl-applikazzjoni mressqa minn Spanja. (**) It-totali ma jaqblux minħabba li ċ-ċifri huma mqarrba. 24. Spanja tikkonferma li l-miżuri deskritti hawn fuq jikkumplimentaw l-azzjonijiet iffinanzjati mill-Fondi Strutturali u li mhux se jitħalla jsir iffinanzjar doppju. 25. L-għanijiet ewlenin tal-programmi operattivi tal-FSE għall-perjodu bejn l-2007 u l-2013 għall-Comunidad Valenciana huma l-promozzjoni tat-tagħlim tul il-ħajja tal-ħaddiema u t-tnaqqis tar-riskju li ż-żgħażagħ jitilqu mill-iskola kmieni, u jiffukaw partikolarment fuq l-iktar nies vulnerabbli jew nies f'riskju ta' esklużjoni soċjali, l-iktar ħaddiema żgħażagħ, jew dawk ta' iktar minn 45 sena, nisa u persuni b'diżabilità, filwaqt li l-miżuri tal-FEG se jiffukaw fuq ħaddiema li kienu fil-produzzjoni tat-tessuti mingħajr l-ebda aplikazzjoni ta' restrizzjoni marbuta mal-età, l-edukazzjoni, eċċ. 26. Sabiex tiġi evitata duplikazzjoni tal-miżuri tal-FSE u dawk tal-FEG għandu jkun hemm prosegwiment kontinwu tal-azzjonijiet tal-FSE u tal-FEG li għandhom l-istess għanijiet, u tal-ħaddiema kkonċernati. Id-data/i meta nbdew jew meta huwa maħsub li jinbdew is-servizzi personalizzati għall-ħaddiema affettwati 27. Spanja bdiet toffri s-servizzi personalizzati għall-ħaddiema affettwati inklużi fil-pakkett koordinat propost lill-FEG għall-kofinanzjament fl-1 ta' Jannar 2014. Din id-data għalhekk tirrappreżenta l-bidu tal-perjodu ta’ eliġibbiltà għal kwalunkwe għajnuna li tista’ tingħata mill-FEG. Il-proċeduri għall-konsultazzjoni mal-imsieħba soċjali 28. L-applikazzjoni proposta ġiet diskussa f'għadd ta' laqgħat mal-imsieħba soċjali msemmija fil-punt 18 ta' hawn fuq. Matul il-laqgħat li saru fid-19 ta' April, it-8 u d-29 ta' Lulju, is-26 ta' Awwissu u s-16 ta' Settembru 2013, l-imsieħba soċjali ġew ikkonsultati dwar kwistjonijiet bħall-kontenut tal-pakkett integrat tal-miżuri; l-allokazzjoni tar-rwoli u d-distribuzzjoni tal-kompiti; u l-iskedar tal-azzjonijiet. Fil-laqgħa tat-8 ta’ Lulju, l-imsieħba soċjali qablu fuq li jikkontribwixxu 10 % tal-kofinanzjament nazzjonali tal-ispejjeż totali tal-miżuri deskritti hawn fuq. 29. L-awtoritajiet Spanjoli kkonfermaw li kien hemm konformità mar-rekwiżiti stabbiliti fil-leġiżlazzjoni nazzjonali u dik tal-UE dwar is-sensji kollettivi. Tagħrif dwar azzjonijiet li huma obbligatorji skont il-liġi nazzjonali jew il-ftehimiet kollettivi 30. Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Spanjoli fl-applikazzjoni tagħhom: · ikkonfermaw li l-kontribuzzjoni finanzjarja mill-FEG ma tiħux post il-miżuri li huma r-responsabbiltà ta' kumpaniji skont il-liġi nazzjonali jew ftehimiet kollettivi; · urew li l-azzjonijiet jipprovdu appoġġ għal ħaddiema individwali u m’għandhomx jintużaw għar-ristrutturazzjoni ta' kumpaniji jew setturi; · ikkonfermaw li l-azzjonijiet eliġibbli msemmija hawn fuq ma jirċevux għajnuna minn strumenti finanzjarji oħra tal-UE. Ġestjoni u sistemi ta’ kontroll 31. Spanja nnotifikat lill-Kummissjoni li l-kontribut finanzjarju se jkun immaniġġjat u kkontrollat mill-istess entitajiet li jimmaniġġjaw u jikkontrollaw il-FSE. Id-Direttorat Ġenerali tal-Fondi u l-Proġetti Ewropej fi ħdan il-Ministeru Reġjonali tal-Finanzi u l-Gvern tal-Comunidad Valenciana[19] se jkun l-entità intermedjarja għall-awtorità ta' ġestjoni. Finanzjament 32. Fuq il-bażi tal-applikazzjoni ta’ Spanja, il-kontribuzzjoni proposta mill-FEG għall-pakkett ikkoordinat ta' servizzi personalizzati (inklużi l-ispejjeż għall-intervent tal-FEG) hija ta' EUR 840 000, li tirrappreżenta 50 % tan-nefqa totali. L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat minn Spanja. 33. Filwaqt li tqis l-ammont massimu possibbli ta’ kontribuzzjoni finanzjarja mill-FEG skont l-Artikolu 10(1) tar-Regolament (KE) Nru 1927/2006, kif ukoll il-kamp ta’ applikazzjoni tal-allokazzjoni mill-ġdid ta’ approprjazzjonijiet, il-Kummissjoni tipproponi li l-FEG jiġi mobilizzat għall-ammont totali msemmi hawn fuq, li għandu jiġi allokat skont l-intestatura 1a tal-qafas finanzjarju. 34. L-ammont propost ta’ kontribuzzjoni finanzjarja jippermetti li aktar minn 25 % tal-ammont annwali massimu allokat għall-FEG jibqa’ disponibbli biex jiġi allokat matul l-aħħar erba’ xhur tas-sena, kif stipulat fl-Artikolu 12(6) tar-Regolament (KE) Nru 1927/2006. 35. Permezz tal-preżentazzjoni ta' din il-proposta sabiex timmobilizza l-FEG, il-Kummissjoni qed tibda l-proċedura ssemplifikata ta' trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, bl-għan li tiżgura l-qbil taż-żewġ fergħat tal-awtorità baġitarja dwar il-ħtieġa li jintuża l-FEG u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni dwar l-intenzjonijiet tagħha. F’każ ta’ nuqqas ta’ qbil minn xi waħda miż-żewġ fergħat tal-awtorità baġitarja, għandha tissejjaħ laqgħa formali ta’ trijalogu. 36. B’mod separat il-Kummissjoni tippreżenta talba ta' trasferiment sabiex fil-baġit għall-2014 iddaħħal approprjazzjonijiet ta' impenn speċifiċi, kif mitlub mill-Punt 28 tal-Ftehim Interistituzzjonali tas-17 ta' Mejju 2006. Sors tal-approprjazzjonijiet ta’ pagament 37. Se jintużaw approprjazzjonijiet allokati lil-linja baġitarja tal-FEG fil-baġit tal-2014 biex ikopru l-ammont ta’ EUR 840 000 meħtieġ għal din l-applikazzjoni. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f’konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (l-applikazzjoni FEG/2013/008 ES/Tessuti tal-Comunidad Valenciana minn Spanja) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja soda[20], u b'mod partikolari l-punt 28 tiegħu, Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[21], u b'mod partikulari l-Artikolu 12(3) tiegħu, Wara li kkunsidraw il-proposta mill-Kummissjoni Ewropea[22], Billi: (1) Il-Fond Ewropew ta' Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li jkunu ngħataw is-sensja b'riżultat ta' bidliet strutturali kbar fix-xejriet kummerċjali dinjiin minħabba l-globalizzazzjoni u biex jiġu megħjuna fir-riintegrazzjoni tagħhom fis-suq tax-xogħol. (2) Il-Ftehim Interistituzzjonali tas-17 ta Mejju 2006 jippermetti l-mobilizzazzjoni tal-FEG sal-limitu massimu annwali ta' EUR 500 miljun. (3) Spanja ressqet applikazzjoni biex timmobilizza l-FEG, fir-rigward tas-sensji f'198 intrapriża li joperaw fid-Diviżjoni 13 Reviżjoni 2 tan-NACE (Manifattura ta' tessuti) fir-reġjun NUTS II tal-Comunidad Valenciana (ES52), fit-8 ta' Ottubru 2013 u ssupplimentatha b'tagħrif addizzjonali sal-5 ta' Novembru 2013. Dik l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni, għalhekk, tipproponi li jiġi mobilizzat l-ammont ta' EUR 840 000. (4) L-FEG għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjoni mressqa minn Spanja, ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2014, il-Fond Ewropew ta' Aġġustament għall-Globalizzazzjoni (FEG) għandu jiġi mmobilizzat biex jipprovdi s-somma ta' EUR 840 000 f'approprjazzjonijiet għall-impenji u għall-ħlasijiet. Artikolu 2 Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU C 139, 14.6.2006, p. 1. [2] ĠU L 406, 30.12.2006, p. 1. [3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-klassifikazzjoni tal-istatistika ta' attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [4] Skont it-tielet paragrafu tal-Artikolu 3 tar-Regolament (KE) Nru 1927/2006. [5] Il-Ftehim dwar it-Tessuti u l-Ħwejjeġ (ATC) u r-restrizzjonijiet kollha ntemmu fl-1 ta’ Jannar, 2005. L-iskadenza tal-perjodu ta’ tranżizzjoni ta’ għaxar snin fl-implimentazzjoni tal-ATC tfisser li l-kummerċ fi prodotti tat-tessuti u l-ħwejjeġ ma għadux aktar suġġett għall-kwoti taħt reġim speċjali barra mir-regoli normali tad-WTO/GATT iżda issa huwa rregolat mir-regoli ġenerali u d-dixxiplini inkorporati fis-sistema ta’ kummerċ multilaterali. [6] SITC 26 (Fibri tat-tessuti - barra minn flokkijiet tas-suf u suf ieħor mimxut - u l-iskart tagħhom - mhux manifatturat fi ħjut jew drapp-) u SITC 65 (Ħjut tat-tessuti, drappijiet, oġġetti manifatturati, mhux speċifikati xi mkien ieħor, u prodotti relatati). [7] Statistika tal-Kummerċ Internazzjonali tad-WTO 2012 [8] FEG/2007/005 IT Sardegna, COM(2008) 609; FEG/2007/006 IT Piemonte, COM(2008) 609; FEG/2007/007 IT Lombardia, COM(2008) 609; FEG/2008/001 IT Toscana, COM(2008) 609; FEG/2009/003 LT Alytaus Textile, COM(2008) 547; FEG/2009/005 ES Cataluña, COM(2009) 371; FEG/2009/001 PT Norte-Centro, COM(2009) 371; FEG/2009/004 BE Oost en West Vlaanderen Textiel, COM(2009) 515; FEG/2009/005 BE Limburg Textiel, COM(2009) 515, EGF/2010/009 ES Comunidad Valenciana, COM(2010) 613 u FEG/2013/008 Comunidad Valenciana (il-każ attwali). [9] COM(2003) 649 finali: Il-ġejjieni tas-settur tat-tessuti u l-ħwejjeġ fl-Unjoni Ewropea estiża, Dokument ta’ Diskussjoni Nru 5 mis-Segretarjat tad-WTO: L-Industrija tat-Tessuti u l-Ħwejjeġ Globali wara l-Ftehim dwar it-Tessuti u l-Ħwejjeġ (2004) [10] L-Assoċjazzjoni tal-Intraprendituri tat-Tessuti f'Comunidad Valenciana. [11] EPA (Stħarrig dwar il-Forza tax-Xogħol) http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] EGF/2010/009 ES Comunidad Valenciana, COM(2010) 613. [13] FEG/2009/014 ES Comunidad Valenciana ċeramika COM(2010) 216. [14] FEG/2010/005 ES Comunidad Valenciana qtugħ, iffurmar u rfinar ta’ ġebel. COM(2010) 617. [15] FEG/2011/006 ES Comunidad Valenciana kostruzzjoni. COM(2012) 053. [16] FEG/2011/020 ES Comunidad Valenciana żraben. COM(2012) 204. [17] FEG/2013/004 ES Comunidad Valenciana materjali tal-bini. COM(2013) 635. [18] Iċ-Ċertifikat ta’ Kompetenza Professjonali (CPC) huwa ċ-ċertifikat li juri li ċerti sewwieqa professjonali għaddew mill-korsijiet u t-testijiet meħtieġa mid-Direttiva 2003/59/KE. [19] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana [20] ĠU C 139, 14.6.2006, p. 1. [21] ĠU L 406, 30.12.2006, p. 1. [22] ĠU C […], […], p. […].